### Εργαλεία Γ΄ τάξης
Αρχική | Εργαλεία | Εφευρέσεις | Πληροφορίες

Έναυσμα ενδιαφέροντος

Αξιοποιούνται οι εικόνες από παλιές και πιο σύγχρονες εφευρέσεις σαν έναυσμα συζητήσεων. Πχ.

1. Η εικόνα με τίτλο «Λάμπα Πυράκτωσης»:

- ποιες ανάγκες κάλυψε;

- ποια προβλήματα έλυσε,

- πώς γινότανε ο φωτισμός πριν την εφεύρεση;

2. Η εικόνα με τίτλο «teens-doing-experiments-robotics-laboratory-boy-protective-glasses-touching-robot»:

- τι παρατηρούν οι έφηβοι;

- που βρίσκονται;

- που μπορεί να αξιοποιείται ο ρομποτικός βραχίονας;

Παρόμοιες ερωτήσεις γίνονται έναυσμα συζητήσεων με τα 3 σύντομα βίντεο (σπαστό ποδήλατο, ηλιακά πάνελ, πικάπ).

Α. Καταιγισμός ιδεών και παρουσίαση

Οι μαθητές / μαθήτριες γράφουν τα εργαλεία που ξέρουν με καταιγισμό ιδεών.

Συζήτηση για τα εργαλεία:

Στη πρώτη σειρά φαίνονται μερικά απλά εργαλεία και στη δεύτερη σειρά μερικά πιο σύνθετα εργαλεία.

Η συζήτηση εστιάζει στις εξής ερωτήσεις:

- Μπορούμε να ζήσουμε χωρίς αυτά;

- Πού μας βοηθάνε;

- Διαφέρουν τα εργαλεία της πρώτης σειρά από της δεύτερης; Σε τι διαφέρουν;

Οι μαθητές / μαθήτριες καλούνται να βρουν και να κατηγοριοποιήσουν εργαλεία που γνωρίζουν.

Οι κύριες κατηγορίες των εργαλείων είναι:

- Εργαλεία μέτρησης: Σε αυτήν την κατηγορία ανήκουν τα εργαλεία που μας βοηθάνε να μετρήσουμε ένα μέγεθος (μήκος, θερμοκρασία, πίεση, μάζα, ένταση ρεύματος κ.α.).Παραδείγματα εργαλείων μέτρησης είναι το μέτρο, ο χάρακας, το θερμόμετρο, το πιεσόμετρο, η ζυγαριά, το πολύμετρο, κ.α.

- Εργαλεία κοπής: Σε αυτήν την κατηγορία ανήκουν τα εργαλεία που έχουν σκοπό την κοπή ενός υλικού. Παραδείγματα εργαλείων κοπής είναι το ψαλίδι, το πριόνι, το κοπίδι, το μαχαίρι, το δρεπάνι κ.α.

- Εργαλεία καθοδήγησης: Σε αυτήν την κατηγορία ανήκουν τα εργαλεία που μας καθοδηγούν έτσι ώστε να γίνει μια εργασία με ακρίβεια. Παραδείγματα εργαλείων καθοδήγησης είναι το αλφάδι, ο χάρακας, ο διαβήτης, το τρίγωνο, η γωνία μαραγκού κ.α.

- Εργαλεία συγκράτησης: Σε αυτήν την κατηγορία ανήκουν τα εργαλεία που μας βοηθάνε να κρατάμε σταθερό ένα υλικό έτσι ώστε να δουλεύουμε με μεγαλύτερη άνεση και ασφάλεια. Παραδείγματα εργαλείων συγκράτησης είναι η πένσα, ο σφιγκτήρας, η μέγγενη.

- Εργαλεία εφαρμογής-λείανσης: Σε αυτήν την κατηγορία ανήκουν τα εργαλεία τα οποία μας βοηθάνε σε μια σειρά από εργασίες όπως το βίδωμα, η λείανση, το κάρφωμα και το βίδωμα. Παραδείγματα; εργαλείων εφαρμογής-λείανσης είναι το σφυρί, η λίμα, το κατσαβίδι.

- Εργαλεία ηλεκτρικά: Σε αυτήν την κατηγορία ανήκουν τα εργαλεία τα οποία δουλεύουν με ηλεκτρικό ρεύμα. Παραδείγματα ηλεκτρικών εργαλείων είναι ο τροχός, το τριβείο, το κολλητήρι κ.α.